लखनऊ. यूपी की राजधानी में चिनहट के पास रहने वाले एक आर्मी मैन की बेटी को उनके पड़ोसियों ने उनके ही दरवाजे पर बेरहमी से पीटा। इतना ही नहीं पड़ोसी एडीओ चिनहट सुरेश कुमार सिंह तोमर ने उसे मारने के लिए खंभा उखाड़ लिया। इस मारपीट में उसके शरीर पर इंटरनल और एक्सटर्नल इंजरी भी हुई है। उसका आरोप है कि एफआईआर दर्ज कराने के बाद से पुलिस मामले को मैनेज कराने में जुटी है। दबंग मिजाज के है पड़ोसी...
2nd स्लाइड में देखें VIDEO...
- बीकानेर में तैनात लखनऊ के रहने वाले अनिरुद्ध कुमार गुप्ता भारतीय सेना की 19 वीं आर्म्ड रेजीमेंट में सूबेदार के पद पर तैनात हैं। उनका परिवार चिनहट थाना क्षेत्र के छोटा भरवारा इलाके में रहता है। घर पर सूबेदार की पत्नी, बेटी रिया और छोटा बेटा रहता है।
- रिया ने बताया कि उनके पड़ोसी सुरेश कुमार सिंह दबंग किस्म के व्यक्ति हैं। जब रिया का घर बन रहा था तो उन्होंने गेट लगाने को लेकर काफी विवाद किया था। लेकिन फैसला रिया और उनके घर वालों के पक्ष में आया था।
- इसके बाद से सुरेश सिंह उनके परिवार से नाराज ही रहने लगे थे। सुरेश के गुंडों ने पिता की अनुपस्थिति में कई बार धमकी भी दी थी।
बचाने के लिए आए मां-भाई
- रिया कहती है \'मैं हमेशा पापा से कहती थी कि पापा आप तो देश को दुश्मनों से बचाने के लिए सरहद पर चले जाते हो, ऐसे में हम पर कोई मुसीबत आई तो हमें कौन बचाएगा। तो वो हमेशा कहते थे, पागल अपने घर में काहे का डर? पापा का ये जवाब मुझे चुप करा देता था\'।
- रिया एमिटी यूनिवर्सिटी की बीटेक की स्टूडेंट हैं। उन्होंने बताया कि सोमवार को दोपहर ढाई बजे सुरेश सिंह अपने बेटों, बहू और चार अन्य लोगों के साथ घर के बाहर आकर गाली गलौज करने लगे। वे बार-बार चीखकर पापा को बाहर बुला रहे थे।
- जैसे ही मैंने कहा कि पापा घर पर नहीं हैं, तो उन्होंने मुझपर लात-घूंसे बरसाने और बांस से पिटाई करनी शुरू कर दी। मुझे बचाने के लिए मां और भाई बाहर निकले तो गुंडों ने उन पर भी हमला कर दिया। हमले में उन्हें भी चोट आई है।
पुलिस ने कहा- मैनेज कर लो
- रिया ने बताया कि वे लोग चिनहट थाने में घटना की शिकायत लेकर गए थे। पुलिस ने बड़ी आनाकानी के बाद तहरीर दर्ज की। उनका आरोप है कि पुलिस वाले मामले को मैनेज करने का दबाव बना रहे हैं।
- पुलिस के इस टालमटोल वाले रवैय्ये से रिया और उनके घर वाले दहशत में हैं।
कोई नहीं आया आगे
- जो सिपाही सरहद पर दिन रात जाग कर देश के करोड़ों परिवारों की रक्षा करता है, उसके परिवार को बचाने के लिए कोई आगे नहीं बढ़ा। बेटी चीख-चीख कर मदद की गुहार लगाती रही, लेकिन न पीटने वालों का दिल पसीजा, न देखने वालों का।
- इस बात पर रिया का कहना है कि उन्हें हमदर्दी नहीं, इंसाफ चाहिए।
आगे की स्लाइड्स में देखें फोटोज...
hin_Deva mag_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva